สวัสดีค่ะขอสอบถามนะคะ ดิฉันอายุ 40ปี ปกติรอบเดือนประมาณ 32 วัน ล่าสุดประจำเดือนมา 14/8 มาประมาณ 3 วัน มีเพศสัมพันธ์แบบธรรมชาติ วันที่ 22 25 28 สิงหา และ ในระหว่างวันที่ 25 - 28 สิงหา มีมูกขุ่นๆ ปริมาณพอสมควรเหมือนตกขาว ไม่แน่ใจว่าไข่ตกเร็วกว่ากำหนดหรือไม่ ซึ่งกำหนดคือไข่ตกคือ 1 กันยา แต่พอวันที่ 31 สิงหา กลับมีประจำเดือนมาสีน้ำตาลเข้ม ปริมาณนิดเดียวไม่มากและหายไปวันที่ 1 กันยา มีปวดท้องน้อยนิดๆ ปวดมึนหัวนิดๆ เลยอยากทราบว่า ผิดปกติมั้ยคะ หรือว่ามีโอกาสตั้งครรภ์มั้ยคะ
สวัสดีค่ะ หากประจำเดือนมาวันที่ 14 ส.ค. แล้วได้มีเพศสัมพันธ์วันที่ 22, 25 และ 28 ส.ค. ก็ถือว่าไม่ใช่ระยะปลอดภัย โอกาสในการตั้งครรภ์ย่อมมีได้สำหรับเลือดที่ออกในวันที่ 31 ส.ค. อาจเป็นเลือดที่เกิดจาก- เลือดออกช่วงไข่ตก หากอยู่ในช่วงกึ่งกลางของรอบประจำเดือน เลือดที่ออกมีปริมาณไม่มาก และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้ และในช่วงที่ไข่ตก ก็อาจมีอาการต่างๆ ได้ เช่น เจ็บเต้านม ปวดท้อง คลื่นไส้ มีตกขาวเป็นมูกใส เป็นต้น- เลือดล้างหน้าเด็ก ซึ่งจะเกิดหลังจากที่มีการปฏิสนธิไปแล้ว 6-12 วัน เลือดที่ออกจะมีปริมาณไม่มาก และออกเพียง 1-2 วันดังนั้น ก็ควรรอดูประจำเดือนในรอบต่อไป ว่าจะมาหรือไม่ หากไม่มา ก็ควรตรวจหาการตั้งครรภ์ดูค่ะแต่หากหลังจากนี้ ยังคงมีเลือดออกผิดปกติมาอีกเรื่อยๆ หรือยังมีปวดท้องน้อยต่อเนื่อง อาจเกิดจากสาเหตุอื่นๆ เช่น มดลูกอักเสบ มีเนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น ซึ่งก็ควรไปพบสูติ-นรีแพทย์เพื่อตรวจหาสาเหตุค่ะ